Pāhekoheko Hoko i te Hokomaha

 Whāinga

He pāhekoheko āheitanga ahumoni marautanga 4-5 (tau 9/10) tenei nā Te whai hua – kia ora, Sorted in Schools.

**Ngā Whāinga Tutukinga mō ngā kokenga Āheitanga Ahumoni**

* Whakatairitea ngā kōwhiringa whakapaunga takitahi me ngā kōwhiringa tuatahi i tēnā, i tēnā tūāoma koiora.
* Whakaritea he pūtea mō tētahi tūmahi whāiti me tētahi angawā.

**Tūmahi Ākonga**

* Pāwhiria a [konei](https://sortedinschools.org.nz/mme/he-pataka-ako/kaihoko-hokomaha/) e arahina ai koe ki te rauemi matihiko.

**Putanga Akoako Whāiti**

* Hōparatia te ariā āheitanga ahumoni o ngā matea me ngā hiahia mā roto i tētahi tūmahi pūtea.
* Kia noho mārama me te tātari anō i ngā kōwhiringa mō te matea me te hiahia e pā ana ki te whakahaere i ō moni.

**Hanga Rauemi e Pīrangitia ana**

* He rorohiko, he pukapuka chrome, he paparorohiko rānei.

**Kupu**

* Ngā matea me ngā hiahia
	+ Ko te matea he hanga he ratonga rānei e matea ana e taea ai ngā mahi o ia rā e mataora ai koe. Ko ētahi o ēnei ko ō matea kai, te kākahu, te wāhi noho me te tiaki hauora. Ko te hiahia he hanga he ratonga rānei kāore e hiranga ki tōu oranga engari e hiahia ana koe, pērā i te taputapu kēmu ataata, te rei, te hararei rānei.
* Whakaritenga Pūtea
	+ He taputapu hei āwhina i a koe ki te whakahaere i ō moni whiwhi, ō whakapaunga, me te penapena moni. Ka whakaatu tēnei e hia te moni ka whiwhi te tangata (moni whiwhi) e whakapaua ana hoki (whakapaunga) i roto i te wā kua tohua.
* Moni Whiwhi
	+ Ngā moni ka whiwhi koe pērā i tō utu mahi, te moni āwhina rānei a te kāwanatanga. Ko te moni whiwhi ka ea i a koe ka whiwhi rānei koe, e utua ngā mea e matea ana, e hiahia ana koe.

**Tukanga o te Akoranga**

* Me mahi takirua me mahi ā-rōpū rānei ngā ākonga.
* Ko te tikanga kua mārama kē ngā ākonga ki ngā kupu i mua i te tīmata i te pāhekoheko.
* E āhei ana ngā ākonga ki te kōwhiri i tētahi o ētahi horopaki e toru. E tūtohu ana kia arahina tuatahitia ngā ākonga ki te horopaki 1 ki te 2 rānei.  E wātea ana tētahi whakaritenga pūtea motuhake hei whakaharatau tonu, mō te aromatawaitanga ōkawa anō pea.
* Ka kōwhiria e ngā ākonga tēnā me tēnā tūemi o te rārangi hoko hei ‘matea’ hei ‘hiahia’ rānei.
* Ka tohutohua ngā ākonga kia whakatairite i ngā matea me ngā hiahia kua kōwhiria. Ka taea hoki te panoni ngā kōwhiringa i muri i te matapaki tahi ā-takirua, ā-rōpū rānei[[1]](#footnote-1).
* Rangahaua ngā utu o ētahi tūemi e waru kua kōwhiria i ngā paetukutuku o ngā hokomaha o Countdown me Pak and Save.
* Tātaihia te utu o ngā tūemi e 32 katoa kei te rārangi hoko.
* Ka kōwhiria e ngā ākonga ngā tūemi tōmua ki te kore e tutuki te whāinga o te pūtea kua tāpaea.

**Whakaroanga**

* E āhei ana ngā ākonga ki te kōwhiri whakahekenga, whakapikinga pūtea rānei.
* I konei kua pai te tukurua a ngā ākonga i ngā takahanga mai i te tukanga akoranga.
1. I tēnei tūāmahi, ka kōrerohia pea e te akomanga me pēhea te tautuhi i te matea me te hiahia. Ka tautuhia ngā tūemi kua tāmuramuratia ko te matea me te hiahia e arowhānuitia ana, e āhei ana ngā ākonga ki te panoni i muri i te kōrerohia. [↑](#footnote-ref-1)